Na temelju „Pravilnika o radu“ i „Pravilnika o postupku zapošljavanja na određeno vrijeme“ Rijeka sport d.o.o., Trg Viktora Bubnja 1, 51000 Rijeka, raspisuje

**NATJEČAJ**

**za prijem u radni odnos na određeno vrijeme u trajanju od šest mjeseci**

**na radno mjesto VODITELJ SMJENE (1 izvršitelj/ica)**

**Opis poslova:**

* provodi i izvršava poslove, zadatke i aktivnosti koje mu povjeri Upravitelj bazena Kantrida ili Voditelj operative iz djelokruga svog rada
* brine i provodi nadzor nad zakonitosti rada i stručnim radom pravnih i fizičkih osoba kod korištenja kompleksa bazena
* organizira, planira, koordinira i kontrolira rad suradnika
* odgovara za funkcionalno i racionalno korištenje kompleksa bazena
* izrađuje izvješće o korištenju poslovnih i sportskih prostorija kompleksa bazena
* obavlja i druge poslove po nalogu Upravitelja bazena Kantrida Voditelja operative

**Uvjeti:**

* VI/1 ili IV st.str. spreme društvenog ili tehničkog smjera
* 3 godine radnog iskustva,
* položen vozački ispit "B" kategorije,
* poznavanje rada na računalu

**Uz prijavu na natječaj kandidati su dužni dostaviti:**

* životopis,
* dokaz o stručnoj spremi (preslika diplome),
* dokaz o hrvatskom državljanstvu (presliku osobne iskaznice ili domovnice),
* preslika vozačke dozvole
* dokaz o ukupnom radnom iskustvu (ispis elektroničkog zapisa podataka ili potvrda HZMO)

Na natječaj se mogu javiti osobe oba spola.

Kandidati koji ispunjavaju formalne uvjete natječaja biti će po potrebi pozvani na razgovor i/ili testiranje.

Natječaj je otvoren do 19. travnja 2019. godine, a pravodobnim će se smatrati prijave pristigle u pisarnicu poslodavca do navedenog dana u 12.00 sati bez obzira na način dostave.

Natječaj je objavljen na web stranici Rijeka sporta [www.rijekasport.hr](http://www.rijekasport.hr)

Prijave za zapošljavanje dostavljaju se na adresu Trg Viktora Bubnja 1, 51 000 Rijeka, s naznakom "Natječaj za radno mjesto voditelj smjene".

Nepotpune i nepravodobne prijave neće se razmatrati.